
R A P O R T

asupra proiectului de Lege privind aprobarea Ordonanţei de urgenţă a Guvernului nr.175/2002 pentru modificarea şi completarea Ordonanţei de urgenţă a Guvernului nr.95/2002 privind industria de apărare

În conformitate cu prevederile art.89 şi 107 din Regulamentul Camerei Deputaţilor, Comisia pentru muncă şi protecţie socială a fost sesizată pentru dezbatere pe fond cu proiectul de Lege privind aprobarea Ordonanţei de urgenţă a Guvernului nr.175/2002 pentru modificarea şi completarea Ordonanţei de urgenţă a Guvernului nr.95/2002 privind industria de apărare, trimis comisiei cu adresa nr. 661 din 16 decembrie 2002.


La întocmirea prezentului raport, Comisia a avut în vedere avizul primit de la Consiliul Legislativ.

Comisia a fost sesizată cu dezbaterea şi avizarea proiectului de lege mai sus menţionat în procedură de urgenţă.

Proiectul de lege face parte din categoria legilor ordinare, conform prevederilor constituţionale.

Proiectul de lege are ca obiect de reglementare modificarea şi completarea Ordonanţei de urgenţă a Guvernului nr.95/2002 privind industria de apărare în vederea reglementării situaţiei în care personalul din industria de apărare, afectat de întreruperea temporară a activităţii să beneficieze de drepturi salariale calculate la nivelul a 75% din salariul mediu brut pe economie.

Comisia propune Plenului adoptarea acestui proiect de lege pentru a se elimina diferenţele provenite din aplicarea concomitentă a două sisteme de salarizare, respectiv sistemul bugetar şi cel al contractului colectiv de muncă.


La dezbaterea acestui proiect de lege în plenul comisiei a participat ca invitat din partea Ministerului Muncii şi Solidarităţii Sociale, d-l Laurenţiu Ungureanu – director general în Direcţia Generală Forţă de muncă.

La lucrările comisiei au fost prezenţi 19 deputaţi, din totalul de 20 membri ai comisiei.

În urma dezbaterii proiectului de lege în şedinţa din 18 decembrie 2002 , Comisia propune adoptarea acesteia cu următoarele modificări:

I. Amendamente admise

În cursul dezbaterilor, Comisia a aprobat următoarele amendamente:

Nr. crt.
Text iniţial
Text propus de comisie

(autorul amendamentului)
Motivarea

Propunerii amendamentelor

0
1
2
3

1
Articol unic. – Se aprobă Ordonanţa de urgenţă a Guvernului nr.175/2002 pentru modificarea şi completarea ordonanţei de urgenţă a Guvernului nr.95/2002 privind industria de apărare.


Se propune reformularea textului după cum urmează(
(Articol unic. – Se aprobă Ordonanţa de urgenţă a Guvernului nr.175/2002 pentru modificarea şi completarea ordonanţei de urgenţă a Guvernului nr.95/2002 privind industria de apărare, publicată în Monitorul Oficial al României, Partea I, nr.911 din 14 decembrie 2002, cu următoarea completare(”

Autor(  deputat Smaranda Dobrescu
Pentru respectarea normelor de tehnică legislativă, având în vedere şi completarea propusă în prezentul raport.

2
__
Se propune introducerea după pct.1, a unui text nou, ca punct 11, cu următorul cuprins(
“11. După articolul 10 se introduce articolul 101 cu următorul cuprins(
Art.101. – Modul de calcul al drepturilor salariale prevăzute la art.10 se stabileşte prin norme metodologice elaborate de Ministerul Industriilor şi Resurselor şi aprobate de Guvern. ”

Autor(  deputaţii Smaranda Dobrescu şi Gheorghe Barbu
Întrucât s-a considerat necesară precizarea în corpul ordonanţei a modului detaliat de calcul al drepturilor salariale, pentru evitarea eventualelor discriminări.

II. Amendamente respinse

În cursul dezbaterilor, Comisia a respins următorul amendament:

Nr. crt.
Text iniţial
Amendamentul propus şi autorul acestuia
Motivare

0
1
2
3






1
3. Articolul 12 va avea următorul cuprins(
“Art.12. – (1) Personalul disponibilizat în baza programelor de restructurare aprobate ca urmare a reorganizării unităţilor din industria de apărare beneficiază de indemnizaţie de şomaj, acordată în condiţiile legii, precum şi de un venit lunar de completare egal cu diferenţa dintre salariul mediu net pe economie din luna anterioară disponibilizării, comunicat de Institutul Naţional de statistică, şi nivelul indemnizaţiei de şomaj, stabilită potrivit reglementărilor legale în vigoare.

………………………………………….”
Dl deputat Gheorghe Barbu propune modificarea alineatului (1) al art.12 din ordonanţă după cum urmează(
“Art.12. - (1) Personalul disponibilizat în baza programelor de restructurare aprobate ca urmare a reorganizării unităţilor din industria de apărare beneficiază de indemnizaţie de şomaj, acordată în condiţiile legii, precum şi de un venit lunar de completare egal cu diferenţa dintre salariul mediu net al persoanei din luna anterioară disponibilizării, şi nivelul indemnizaţiei de şomaj, stabilită potrivit reglementărilor legale în vigoare.

…………………………………………….”
Argumente pentru susţinere:

Pentru realizarea unui venit comparabil diferenţiat (proporţional) cu venitul realizat cât timp persoana a avut un anumit nivel salarial.

Pentru concordanţă cu legislaţia în vigoare privind acordarea de venit de completare unor persoane disponibilizate de la alţi agenţi economici.

Argumente pentru respingere:

Întrucât indemnizaţia de şomaj este unică şi precizarea propusă contravine principiilor Legii nr.76/2002 privind sistemul asigurărilor pentru şomaj şi stimularea ocupării forţei de muncă.






Comisia a aprobat proiectul de lege cu 12 voturi pentru şi o abţinere.

